## **Pirkimo sąlygų 7 priedas „Sutarties projektas“**

**PASLAUGŲ VIEŠOJO PIRKIMO–PARDAVIMO SUTARTIS**

**PIRKIMO Nr.\_\_\_\_\_\_\_\_\_\_\_ VPP NR. 2025-**

**SPECIALIOSIOS SĄLYGOS**

**2025 -**

**Kaunas**

**UAB „Kauno vandenys“,** juridinio asmens kodas132751369, kurios registruota buveinė yra Aukštaičių g. 43, LT-44158 Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ............................................................................................................ ( (toliau – Užsakovas), ir

*(teikėjas)*, juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Teikėjas),

*(jei tai ūkio subjektų grupė –atitinkami duomenys apie kiekvieną partnerį)*

kiekvienas atskirai gali būti vadinami „Šalimi“, o abu kartu – „Šalimis“,

vadovaujantis UAB „Kauno vandenys“ viešojo pirkimo komisijos sprendimu Nr. <..>, sudarė šią Viešojo paslaugų pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. **Sutarties dalykas**
   1. Sutarties dalykas yra **Darbuotojų saugos ir sveikatos tarnybos funkcijų paslaugos (**toliau – **Paslaugos**).
   2. Teikėjas įsipareigoja suteikti Užsakovui Sutarties 1.1 punkte nurodytas Paslaugas, o Užsakovas įsipareigoja priimti tinkamai atliktas Paslaugas ir sumokėti Teikėjui Sutartyje numatytą kainą Sutartyje numatytomis sąlygomis ir terminais.
2. **Sutarties galiojimas, vykdymo pradžia, trukmė ir terminai**
   1. Ši Sutartis įsigalioja, kai Sutartį pasirašo abi Sutarties Šalys ir Teikėjas pateikia Sutarties įvykdymo užtikrinimą, nurodytą Sutarties 4 skyriuje ir galioja iki visiško Šalių įsipareigojimų įvykdymo.
   2. Sutartis galioja **36 (trisdešimt šešis ) mėnesius** arba iki tol, kol Užsakovas nuperka Paslaugų už pradinę Sutarties vertę, nurodytą 3.1. punkte.
   3. Sutartis gali būti nutraukta raštišku Šalių susitarimu arba vienos iš Šalių valia praėjus 12 mėn. nuo sutarties įsigaliojimo dienos.
   4. Šalis ketinanti Sutarties 2.3. p. nurodytu pagrindu nutraukti Sutartį, prieš 30 kalendorinių dienų raštu praneša kitai Šaliai apie savo ketinimus.
3. **Sutarties kaina (kainodaros taisyklės) ir mokėjimo sąlygos**
   1. Sutarties kaina:

|  |  |
| --- | --- |
| **36 mėn. sutarties kaina, be PVM** | **..................** Eur  *(................... eurų ............... ct)* |
| **PVM 21 proc.** | **......................** Eur  *(................................ eurų, ...............ct.)* |
| **36 mėn. sutarties kaina, su PVM** | **.......................** Eur  *(.......................... eurų, .................... ct.)* |

* 1. Paslaugų kainos apskaičiavimo būdas – **fiksuotas įkainis**
  2. Paslaugų įkainiai pateikti Sutarties priede Nr. 2 „Pasiūlymas“.
  3. Šalys susitaria, kad į Sutarties kainą be PVM yra įskaičiuotos visos Teikėjo išlaidos, mokėtinos sumos, mokesčiai ir rinkliavos, susijusios su Sutarties vykdymu, išskyrus PVM.
  4. Užsakovas už Paslaugas Teikėjui sumoka per 30 (trisdešimt) dienų nuo perdavimo–priėmimo akto pasirašymo ir PVM sąskaitos faktūros pateikimo per informacinę sistemą „SABIS“ dienos - [SABIS (nbfc.lt)](https://sabis.nbfc.lt/).
  5. PVM sąskaitą faktūrą pateikti ne vėliau kaip po ataskaitinio (sekančio) mėnesio 5 kalendorinės dienos per informacinę sistemą SABIS.
  6. Sutarties galiojimo metu įkainiai nekeičiami, išskyrus jų peržiūrą (perskaičiavimą) šiame punkte nurodytais atvejais ir tvarka:

3.9.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių paskutinės pirkimo, kurio pagrindu sudaryta ši pirkimo Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybės duomenų agentūros ([www.stat.gov.lt](http://www.stat.gov.lt)) kas mėnesį skelbiamo vartotojų kainų indekso „127 niekur kitur nepriskirtos paslaugos“ pokytis (k), apskaičiuotas, kaip nustatyta 3.9.4 papunktyje, yra didesnis kaip 5 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

3.9.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

3.9.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo (keitimo).

3.9.4. Nauji įkainiai apskaičiuojami pagal formulę:

https://e-seimas.lrs.lt/rs/actualedition/daa0e4a05c3c11e7a53b83ca0142260e/iYRMQIGuPO/content_files/image002.png, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą „127 niekur kitur nepriskirtos paslaugos“ apskaičiuotas kainų pokytis (padidėjimas arba sumažėjimas) (proc.).

„k“ reikšmė skaičiuojama pagal formulę:

, (proc.), kur:

Indnaujausias – kreipimosi dėl įkainių perskaičiavimo išsiuntimo kitai Šaliai dieną naujausias paskelbtas vartotojų kainų indeksas „127 niekur kitur nepriskirtos paslaugos“;

Indpradžia – laikotarpio pradžios datos (mėnesio) vartotojų kainų indeksas „127 niekur kitur nepriskirtos paslaugos“. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.9.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ nurodomas iki keturių skaitmenų po kablelio.

3.9.6. Vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas.

3.10. Susitarimas padidinti / sumažinti įkainius ir atitinkamai pakeisti Pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

1. **Sutarties įvykdymo užtikrinimas**

4.1.Teikėjas privalo per 10 (dešimt) darbo dienų po Sutarties sudarymo pateikti Užsakovui ne mažesnį nei **10 proc.** Sutarties kainos (Eur be PVM)Sutarties įvykdymo užtikrinimą, atitinkantį šiame straipsnyje nurodytas sąlygas (toliau - Sutarties įvykdymo užtikrinimas).

4.2. Sutarties įvykdymo užtikrinimas turi būti **besąlyginis, neatšaukiamas, pirmo pareikalavimo** įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (i) kad Teikėjas pažeidė savo įsipareigojimą (-us) pagal Sutarties sąlygas, ir (ii) Teikėjas padarytus pažeidimus, įskaitant nesumokėtas netesybas už Prekių pristatymo Paslaugų suteikimo vėlavimą. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl sutartinių įsipareigojimų nevykdymo.

4.3. Sutarties įvykdymo užtikrinimas turi būti išduotas: (a) Europos Sąjungoje licencijuoto banko (garanto) arba draudimo bendrovės; arba (b) banko arba draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso; arba (c) pervestas į UAB „Kauno vandenys“ (įmonės kodas 132751369) sąskaitą Nr. LT447044060003089823 AB SEB banke.

4.4. Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);

4.5. Sutarties įvykdymo užtikrinimas įsigalioja banko garantijos arba draudimo bendrovės laidavimo rašto teikiamo užtikrinimo išdavimo dieną arba jame nurodytą vėlesnę dieną, tačiau ne vėliau, kaip jo pateikimo užsakovui dieną ir galioja **ne trumpiau negu 30 (trisdešimt) dienų po numatomos Sutarties galiojimo pabaigos dienos.** Pratęsus Sutartį pratęsiamas ir Sutarties įvykdymo užtikrinimas.

4.6. Sutarties įvykdymo užtikrinimas pateikiamas ta pačia valiuta, kokia atliekami mokėjimai. Užsakovo sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama. Teikėjo sutartinių įsipareigojimų neįvykdymo atveju Teikėjas turi teisę nurodyti Užsakovui, pagal kurį dalinį Sutarties įvykdymo užtikrinimą Užsakovas turėtų pateikti reikalavimą pirmiausiai, bet tai neriboja Užsakovo teisės pateikti reikalavimus pagal kitus dalinius Sutarties įvykdymo užtikrinimus.

4.7. Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 (dešimt) darbo dienų po Užsakovo mokėjimo reikalavimo pateikimo garantui arba draudikui.

4.8. Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei reikalaujama, Teikėjas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;

4.9. Jeigu Užsakovas laiku negauna Sutarties įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Teikėjo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Teikėjas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki Sutarties įvykdymo užtikrinimo galiojimo pabaigos nėra sudarytas Paslaugų perdavimo-priėmimo aktas, Teikėjas nepratęsė Sutarties įvykdymo užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki Sutarties įvykdymo užtikrinimo galiojimo pabaigos;

4.10. Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Teikėjo pažeidimų, tiek apmokėti realioms būsimoms Užsakovo išlaidoms.

4.11. Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis.

1. **Šalių atsakomybė**

5.1. Neatlikus apmokėjimo nustatytais terminais, Teikėjo pareikalavimu Užsakovas privalo sumokėti Teikėjui 0,1 % (vienos dešimtosios) dydžio delspinigius nuo laiku neapmokėtos sumos už kiekvieną uždelstą dieną.

5.2. Paslaugos teikėjas prisiima visišką atsakomybę už sutartyje numatytų funkcijų nevykdymą, taip pat už darbuotojų saugos ir sveikatos bei gaisrinės saugos teisės aktuose nustatytų reikalavimų nesilaikymą. Jis atsako už parengtų dokumentų kokybę ir jų tinkamą įgyvendinimo kontrolę Bendrovėje. Apie nustatytus trūkumus Paslaugos teikėjas privalo raštu informuoti Bendrovės vadovybę. Kiekvienu fiksuotu pažeidimo atveju Paslaugos teikėjui bus taikoma 50,00 EUR (penkiasdešimt eurų ir 00 ct) bauda. Užsakovas turi teisę vienašališkai išskaityti susidariusią baudų sumą iš Teikėjui mokėtinų sumų, apie tai iš anksto jį informuodamas.

5.3. Jei apskaičiuotas baudos dydis viršija Sutarties specialiųjų sąlygų 4.1 punkte nurodytą Sutarties įvykdymo užtikrinimo sumą, Užsakovas turi teisę vienašališkai nutraukti Sutartį, apie tai raštu įspėjęs Teikėją prieš 14 (keturiolika) dienų. Sutarties nutraukimas nepanaikina Užsakovo teisės į Sutarties įvykdymo užtikrinimą, taip pat į nuostolių bei netesybų atlyginimą, jeigu šių nuostolių ir / ar netesybų nepadengia Sutarties įvykdymą užtikrinanti piniginė suma.

5.4. Teikėjas įsipareigoja vykdydamas Sutartį, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Techninė dokumentacija, ataskaitos ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.

5.5. Jeigu Teikėjas nevykdo savo įsipareigojimų arba vykdo juos netinkamai, tai Užsakovas be Sutarties specialiosiose sąlygose nurodytų savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 14, 15 ir 16 punktuose.

5.6. Šalys susitaria, kad Paslaugų, atskiro Paslaugų užsakymo ir (ar) jų etapo atlikimo terminai yra esminė Sutarties sąlyga. Paslaugų teikėjo vėlavimas suteikti Paslaugas (tiek etapą, tiek perduoti galutinį rezultatą ar įvykdyti atskirą užsakymą) daugiau kaip 90 (devyniasdešimt) kalendorinių dienų bus laikomas esminiu Sutarties pažeidimu ir Užsakovas tokiu atveju turi teisę vienašališkai nutraukti Sutartį

5.7. Užsakovas įpareigoja Teikėją neteikti jokios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir jokiomis formomis šių valstybių subjektų nepasitelkti dalyvauti Sutartyje.

1. **Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą.

6.2. Šalių paskirti asmenys, atsakingi už sutarties vykdymą:

|  |  |  |
| --- | --- | --- |
|  | **Užsakovo atsakingas asmuo** | **Teikėjo atsakingas asmuo** |
| Vardas, pavardė | Živilė Vaitelienė |  |
| Adresas | Aukštaičių g. 43, Kaunas |  |
| Telefonas | +370 37 301 745 |  |
| El. paštas | [zivile.vaiteliene@kaunovandenys.lt](mailto:zivile.vaiteliene@kaunovandenys.lt) |  |

6.3. Užsakovo paskirtas asmuo, atsakingas už Sutarties ir pakeitimų paskelbimą pagal Pirkimų įstatymo 94 straipsnio 9 dalies nuostatas yra Mindaugas Mizgaitis, Teisės ir viešųjų pirkimų skyriaus viršininkas. Užsakovo atsakingo asmens už Sutarties ir jos pakeitimų paskelbimą kontaktiniai duomenys: tel. +370 37 301708, el. paštas [mindaugas.mizgaitis@kaunovandenys.lt](mailto:mindaugas.mizgaitis@kaunovandenys.lt)

6.4. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 30 (trisdešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. Subteikėjai ir jų keitimo tvarka**

7.1. Subrangovų pasitelkimas ir keitimas:

7.1.1. Teikėjas turi teisę pasitelkti subrangovus atlikti bet kurią Paslaugų dalį, išskyrus išimtis, nurodytas Užsakovo užduotyje ir (arba) kituose Pirkimo dokumentuose (jeigu nurodyta).

7.1.2. Teikėjas įsipareigoja pranešti Užsakovui Sutarties sudarymo metu žinomų subrangovų vardus ir pavardes arba pavadinimus, juridinių asmenų kodus, kontaktinius duomenis ir jų atstovus, taip pat kiekvienam subrangovui perduodamų atlikti Paslaugų tikslų aprašymą, nurodydamas šiuos duomenis subrangovų sąraše, kurį Teikėjas privalo parengti pagal priede Nr. 5 pateiktą formą ir pateikti Užsakovui nedelsiant, bet ne vėliau nei per 10 darbo dienų, po Sutarties įsigaliojimo. Toks subrangovų sąrašas įsigalioja jo pateikimo Užsakovui dieną. Tik galiojančiame subrangovų sąraše įrašyti subrangovai gali būti subrangovais pagal Sutartį ir tik tokių subrangovų darbuotojai yra priskiriami Rangovo personalui pagal Sutartį bei gali patekti į statybvietę.

7.1.3. Tuo atveju, kai Įstatymai nedraudžia asmeniui tapti subrangovu Sutarties vykdymo tikslais, Teikėjas turi teisę savo nuožiūra įtraukti tokį savo ar subrangovo pasirinktą subrangovą į subrangovų sąrašą. Teikėjas turi teisę pakeisti tokį Subrangovą kitu subrangovu bet kuriuo metu ir nepriklausomai nuo to, kokios aplinkybės nulėmė būtinybę pakeisti tokį subrangovą, išskyrus atvejus, kai keičiamas Subjektas, kurio pajėgumais remiasi Teikėjas.

7.1.4. Teikėjas privalo nedelsdamas informuoti Užsakovą ir Inžinierių apie subrangovų sąrašo pakeitimus visu Sutarties vykdymo metu, kaskart pateikdamas atnaujintą subrangovų sąrašą su paryškintais pakeitimais. subrangovų sąrašo pakeitimai nelaikomi Sutarties pakeitimu, išskyrus atvejus, kai keičiamas Subjektas, kurio pajėgumais remiasi Teikėjas.

7.1.5. Pagal Sutarties reikalavimus pakeistas subrangovų sąrašas įsigalioja tą dieną, kai Teikėjas gauna raštišką Užsakovo sutikimą.

7.1.6. Teikėjas privalo užtikrinti, kad subrangovai, įtraukti į subrangovų sąrašą, patys vykdytų jiems priskirtą Paslaugų dalį, nurodytą Subrangovų sąraše.

7.1.7. Jeigu paaiškėja, kad vykdant Sutartį dalyvauja subrangovas, kuris (a) buvo pasitelktas pažeidžiant Sutartyje nustatytą tvarką, (b) neatitinka jam taikomų Pirkimo dokumentuose nustatytų reikalavimų arba (c) yra Subjektas, kurio pajėgumais remiasi Teikėjas, ir vykdo kitokius Paslaugas, negu jam priskirta Subrangovų sąraše, Teikėjas privalo nedelsdamas, bet ne vėliau nei per 1 darbo dieną, nušalinti tokį subrangovą nuo Sutarties vykdymo ir pašalinti iš statybvietės. Jeigu Teikėjas pažeidžia šį punktą daugiau nei tris kartus, tai laikoma esminiu Sutarties pažeidimu, dėl kurio Užsakovas įgyja teisę vienašališkai nutraukti Sutartį.

7.2. Rangovo, jungtinės veiklos partnerio ir subjekto, kurio pajėgumais remiasi Teikėjas, pakeitimas:

7.2.1. Jeigu jungtinės veiklos partneris ar subjektas, kurio pajėgumais remiasi Teikėjas, nepateikia pagrįstų įrodymų, kad sugebės tinkamai įvykdyti jam tenkančią Sutarties dalį, Teikėjas turi teisę pakeisti jungtinės veiklos partnerį ar subjektą, kurio pajėgumas remiasi, kitu asmeniu kiekvienu atveju, kai jungtinės veiklos partnerio ar subjekto, kurio pajėgumais remiasi Teikėjas, atžvilgiu egzistuoja kuri nors žemiau išvardinta aplinkybė:

7.2.2. jam yra iškelta restruktūrizavimo ar bankroto byla;

7.2.3. jam yra inicijuotos ar pradėtos likvidavimo procedūros;

7.2.4. jo turtą valdo teismas ar bankroto administratorius;

7.2.5. jo veikla yra sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši;

7.2.6. jis su kreditoriais yra sudaręs taikos sutartį (jungtinės veiklos partnerio ar subjekto, kurio pajėgumais remiasi Teikėjas, ir kreditorių susitarimą tęsti tiekėjo veiklą, kai jungtinės veiklos partneris ar subjektas, kurio pajėgumais remiasi Teikėjas, prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti).

7.2.7. Jeigu jungtinės veiklos partneris ar subjektas, kurio pajėgumais remiasi Teikėjas, yra keičiamas egzistuojant šioje Sutartyje ar Pirkimo dokumentuose nustatytoms būtinosioms sąlygoms, Teikėjas turi teisę pakeisti jungtinės veiklos partnerį ar subjektą, kurio pajėgumais remiasi Teikėjas, kitu asmeniu, kuris atitinka visus jam pagal Pirkimo dokumentus taikomus reikalavimus, jeigu Užsakovas su tuo sutinka. Tuo tikslu Šalys privalo sudaryti Susitarimą. Toks asmens pakeitimas negali lemti kitų esminių Sutarties pakeitimų.

7.3. Susitarimai dėl tiesioginio atsiskaitymo su Subrangovais

7.3.1. Subrangovai turi teisę pasinaudoti tiesioginio atsiskaitymo galimybe, raštu pateikdami prašymą Užsakovui.

7.3.2. Tuo atveju, kai subrangovas išreiškia norą pasinaudoti tiesioginio atsiskaitymo galimybe, Užsakovas ir Teikėjas privalo sudaryti su subrangovu trišalį susitarimą. Susitarimo forma derinama tarp Šalių

**8. Kitos nuostatos**

* 1. Šią Sutartį sudaro Sutarties specialiosios sąlygos, jų priedai ir [Sutarties bendrosios sąlygos](https://www.kaunovandenys.lt/wp-content/uploads/2023/12/Paslaugu-VPPS-bendrosios-salygos.pdf). Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.
  2. Sutarčiai taikomos 2023 m. liepos 11 d. įsakymu Nr. 2-118-2023 patvirtintos [„Uždarosios akcinės bendrovės „Kauno vandenys“ paslaugos teikėjų, vykdančių ir teikiančių paslaugas ar atliekančių darbus pagal sutartinius įsipareigojimus, aplinkosaugos, darbuotojų saugos ir sveikatos bei priešgaisrinės saugos reikalavimų aprašas“](https://www.kaunovandenys.lt/wp-content/uploads/2024/01/paslaugos_teikeju_saugos_reikalavimu_aprasas_2023_priedas.pdf) nuostatos.
  3. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. Jei Sutartis pasirašoma elektroniniais kvalifikuotais parašais sudaromas vienas elektroninis dokumentas.
  4. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
  5. Sutarties specialiųjų sąlygų priedai:
     1. priedas Nr. 1 „Techninė specifikacija“;
     2. priedas Nr. 2 „Pasiūlymas“;
     3. priedas Nr. 3 „Paslaugų priėmimo - perdavimo aktas“.

**Užsakovo vardu Teikėjo vardu**

UAB “Kauno vandenys”

Aukštaičių g. 43, LT-44158 Kaunas

Tel. +370 37 30 17 00

Atsiskaitomoji sąskaita

Nr. LT 447044060003089823

AB SEB bankas

Banko kodas 70440

Bendrovės kodas 132751369

PVM mokėtojo kodas LT 327513610

A.V.

(parašas)